Gus Hansen

Gustav «Gus» Hansen (født Gustav Jacobsen 13. februar 1974 i København), også kjent som «The Great Dane», er en dansk profesjonell pokerspiller bosatt i Monaco. Hansen har vunnet tre åpne World Poker Tour-titler, Aussie Millions 2007 main event, og var vinner av første sesong av Poker Superstars Invitational Tournament. Før Hansen ble profesjonell pokerspiller i 1997, var han en fremragende backgammonspiller, samt en talentfull tennisspiller.

Hansen ble kåret til en av verdens femti mest sexy menn av magasinet People i 2004.«The Complete List» , fra Peoples nettside, 17. november 2004. Besøkt 6. februar 2014 

Hansen har beskrevet seg selv som en profesjonell gambler, og har vært kjent for å sette penger på personlige fysiske utfordringer, som da han utfordret pokerspilleren Theo Jørgensen i bokseringen«Gus Hansen to Box Theo Jorgensen on February 21st», Tom Jenkins, pokernewsdaily.com, 5. februar 2009. Besøkt 6. februar 2014  Hansen har vært involvert i flere internettforetak, blant disse PokerChamps.com (nå Betfair Poker, ThePlayr.com og GusHansenTV.

Den 2. oktober 2012 signerte Gus Hansen en avtale som gjorde han til ambassadør for Full Tilt Poker under selskapets nye ledelse.«Gus Hansen Returns to Full Tilt Poker as Brand Ambassador», av Brett Collson, pokernews.com, 2. oktober 2012. Besøkt 6. februar 2014  Fra da og ut 2013 toppet Hansen listene som innehaver av den verste tapskontoen i online poker, med et registrert tap på ca 15 millioner USD.«Hansen In The Abyss $15 Million On Full Tilt Poker», av Brian Pempus, cardplayer.com, 2. desember 2013. Besøkt 6. februar 2014 

 Referanser 

 Eksterne lenker 
 Hjemmeside 

Kategori:Danske pokerspillere
Kategori:Vinnere av World Series of Poker armbånd
Kategori:Fødsler i 1974